text: Kant li sains hon les vit si eslonghiés,
   Et si cuida ke ja mais n’iert tociés,
   Ne vos sai dire con forment il fut liés.
   Cuert en l’eglise, si ciet l’imagene as piés...
   Ke le puchiele pardoinst tos ses peciés
   Et ke ses cors ne soit mais vergoigniés,
   Ne de nul home adesés ne tociés,
   Ne par diable soduis ne engigniés.
   Es vos a Rome les siergans repairiés:
   Nonchent au pére ke ja mais n’iert bailliés.
   Or poés croire ke mout en fut iriés.
  